Új Bogyó és Babóca könyv az alapvető kisgyermekkori érzelmekről, 10 mesével! Az érzelmek meghatározzák az életünket. Vannak közöttük kellemesek és kellemetlenek, de mindegyik fontos. Az öröm jó érzéssel tölt el, a félelem ijesztő gondolatokat szül, a harag feszültté tesz, a szomorúságtól sírunk. Ebben a könyvben tíz mesén keresztül követhetjük végig a kisgyermekkor alapvető érzelmeit. Babóca és az öröm, Bogyó és a csodálkozás, Gömbi és a félelem, Pihe és a szomorúság, Baltazár és a harag, Vendel és az undor, Ugri és az irigység, Döme és a türelem, a bolhák és a telhetetlenség, végül Bagolydoktor és a nyugalom története segít eligazodni az érzelmek tengerén. Hasznos lehet elbeszélgetni az érzéseinkről, talán jobban megérthetjük magunkat és másokat is.